سیپار

سیپار ( بە سۆمەری: 𒌓𒄒𒉣𒆠، یان زیمبیر) (ھەروەھا سیپیر یان سیپارا یان سیپپار) شارێکی دێرینی ڕۆژھەڵاتی کۆنی نزیکی سۆمەر و دواتر بابلی بووە لە کەناری ڕۆژھەڵاتی ڕووباری فوراتدایە. گردەکەی دەکەوێتە شوێنی تەل ئەبو حەببەی ئێستا لە نزیک یووسفییە لە پارێزگای بەغدای عێراق، نزیکەی ٦٩کم لە باکووری بابلە و ٣٠کم لە باشووری ڕۆژئاوای بەغدایە. ناوی کۆن و دێرینی شارەکە، سیپار، دەتوانێت ئاماژە بە شارە خوشکەکەیشی بکات، سیپار-ئەمنانوم (کە دەکەوێتە شوێنی ئێستای تەل ئەد-دێر (تل الدّیر))؛ ناوێکی تایبەتتر بۆ ئەو شارەی کە بە سیپار ناودەبرێت، سیپار-یاخروروم (سیپار-جاروروم) بوو. ناوەکە لە ھۆزی ئەمۆریی یارورومەوە ھاتووە کە لەگەڵ ھۆزی ئەمۆریی ئامنانوم لە ناوچەکەدا دەژیان. سیپار ئەو شوێنە بوو کە نەخشەی جیھانی بابلیی تێدا دۆزرایەوە. سەرچاوەکان دەروازەی مێژوو دەروازەی عێراق ھێمای دەروازەدەروازەی شارەکان